*****

ΚΑΝΟΝΙΣΜΟΣ (ΕΟΚ) αριθ. 2927/84 ΤΗΣ ΕΠΙΤΡΟΠΗΣ

της 18ης Οκτωβρίου 1984

για την τροποποίηση του κανονισμού (ΕΟΚ) αριθ. 262/79 περί πωλήσεως σε μειωμένη τιμή βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων και των κανονισμών (ΕΟΚ) αριθ. 1932/81 και (ΕΟΚ) αριθ. 2288/84

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,

Εκτιμώντας:

ότι, σύμφωνα με το άρθρο 12 παράγραφος 1 του κανονισμού (ΕΟΚ) αριθ. 804/68, δύνανται να ληφθούν άλλα μέτρα πλην εκείνων που προβλέπονται στο άρθρο 6 του εν λόγω κανονισμού για να διευκολυνθεί η διάθεση των δημιουργημένων πλεονασμάτων βουτύρου ή εκείνων που υπάρχει κίνδυνος να δημιουργηθούν·

ότι στον κανονισμό (ΕΟΚ) αριθ. 262/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2288/84 (4), προβλέπεται η πώληση, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων·

ότι πρέπει να καθοριστεί σαφέστερα ποια είναι τα προϊόντα του τομέα της ζαχαροπλαστικής που αναφέρονται στο άρθρο 4 του κανονισμού (ΕΟΚ) αριθ. 262/79·

ότι στο άρθρο 2 παράγραφος 2 του κανονισμού (ΕΟΚ) αριθ. 1932/81 της Επιτροπής της 13ης Ιουλίου 1981 περί της χορήγησης ενίσχυσης στο βούτυρο και στο συμπυκνωμένο βούτυρο που προορίζεται για την παρασκευή προϊόντων ζαχαροπλαστικής, παγωτών, και άλλων τροφίμων (5), όπως τροποποιήθηκε τελευταία από τον κανονισμό (ΕΟΚ) αριθ. 2288/84, προβλέπεται προθεσμία δύο μηνών για τη μετατροπή του βουτύρου σε συμπυκνωμένο βούτυρο · ότι η πείρα από την εφαρμογή αυτή της διάταξης απέδειξε ότι η παράταση της προθεσμίας σε τρεις μήνες δύναται να καταστήσει περισσότερο ευέλικτο το σύστημα, χωρίς να θέσει σε κίνδυνο την ορθή λειτουργία του·

ότι το άρθρο 4 δεύτερο εδάφιο του κανονισμού (ΕΟΚ) αριθ. 2288/84 προσδιορίζει ότι οι διατάξεις αυτού του κανονισμού εφαρμόζονται από μια ορισμένη ημερομηνία· ότι φαίνεται ότι το κείμενο αυτό αφορά πωλήσεις, ενώ πρόκειται για την έννοια του διαγωνισμού που αναφέρεται στον κανονισμό· ότι πρέπει λοιπόν να τροποποιηθεί η διάταξη αυτή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 του κανονισμού (ΕΟΚ) αριθ. 262/79, το σημείο 1 αντικαθίσταται από το ακόλουθο κείμενο:

«1. Τύπος Α:

α) προϊόντα που υπάγονται στη διάκριση 19.08 του Κοινού Δασμολογίου·

β) τα ακόλουθα προϊόντα, έτοιμα για λιανική πώληση:

- σακχαρώδη παρασκευάσματα υπαγόμενα στη διάκριση 17.04 Δ ΙΙ,

- σακχαρώδη παρασκευάσματα υπαγόμενα στη διάρκιση 18.06 Γ ΙΙ β),

- προϊόντα περιβεβλημένα δια σοκολάτας υπαγόμενα στη διάκριση 18.06 Γ ΙΙ β) με εξαίρεση τη σοκολάτα που χρησιμοποιείται σαν κουβερτούρα,

- άλλα εδώδιμα παρασκευάσματα περιέχοντα κακάο υπαγόμενα στις διαρκίσεις 18.06 Δ ΙΙ α) και β).

Η περιεκτικότητα κατά βάρος σε λιπαρές ουσίες που προέρχονται από το γάλα υπολογιζόμενη επί της ξηράς ουσίας των προϊόντων που αναφέρονται στο στοιχείο β) ή των συστατικών αυτών των προϊόντων που τυγχάνουν ενισχύσεως, είναι ίση ή ανώτερη από 4 % και κατώτερη από 26 %. Η περιεκτικότητα αυτή πρέπει να εμφαίνεται στις συσκευασίες αποστολής.»

Άρθρο 2

Στο άρθρο 2 παράγραφος 2 του κανονισμού (ΕΟΚ) αριθ. 1932/81, το δεύτερο εδάφιο αντικαθίσταται από το ακόλουθο κείμενο:

«Η παρασκευή του συμπυκνωμένου βουτύρου η οποία αναφέρεται στο άρθρο 1 παράγραφος 2 στοιχείο β) πρέπει να πραγματοποιηθεί εντός προθεσμίας τριών μηνών που υπολογίζεται από την ημέρα λήξης της προθεσμίας για την υποβολή προσφορών που αφορούν το συγκεκριμένο διαγωνισμό.»

Άρθρο 3

Στο άρθρο 4 του κανονισμού (ΕΟΚ) αριθ. 2288/84, το δεύτερο εδάφιο αντικαθίσταται από το ακόλουθο κείμενο:

«Εφαρμόζεται για το βούτυρο που έχει αποτελέσει αντικείμενο διαγωνισμού μετά από την 1η Σεπτεμβρίου 1984.»

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για βούτυρο που αποτελεί αντικείμενο διαγωνισμού μετά από τις 20 Οκτωβρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Οκτωβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 150 της 6. 6. 1984, σ. 6.

(3) ΕΕ αριθ. L 41 της 16. 2. 1979, σ. 1.

(4) ΕΕ αριθ. L 210 της 7. 8. 1984, σ. 5.

(5) ΕΕ αριθ. L 191 της 14. 7. 1984, σ. 6.